احسان جعفری

احسان جعفری 
(1929ء – 28 فروری 2002ء) ایک بھارتی سیاست دان اور چھٹی لوک سبھا میں کانگریس پارٹی کے سابق رکن ہیں۔ وہ گلبرگ سوسائٹی قتل عام میں اپنی جان کھو دیے تھے۔ یہ آزاد بھارت میں فرقہ وارانہ فسادات کے بدترین واقعات میں سے ایک اور 2002ء کے سلسلہ وار گجرات فسادات کی ایک کڑی تھی، جس کا تذکرہ اور اس پر مباحث بعد میں بھارت کے سنسد یا بھارتی پارلیمنٹ میں ہوئے ہیں۔

28 فروری، 2002ء کو احسان کو ایک جنونی ہجوم نے تلواروں سے بے رحمانہ انداز میں جسم کے ٹکڑے ٹکڑے کر کے اور آگ لگا کر قتل کر دیا تھا اور، جب انہوں نے ان خواتین اور بچوں کی جانوں کو بچانے کے لیے اپیل کی تھی جنھوں نے ریاست گیر فسادات کے دوران ان کے یہاں پناہ لی تھی۔ سپریم کورٹ کی جانب سے متعین خصوصی تحقیقاتی ٹیم اس نتیجے پر پہنچی کہ احسان کو جنونی ہجوم نے اس وقت قتل کیا جب انہوں نے ایک بپھرے ہوئے ہندو ہجوم پر گولی چلائی جو ان کے گھر کے پاس آ چکا تھا۔ ان بیوہ ذکیہ جعفری نے بعد میں یہ دعوٰی کیا کہ ریاست گجرات اور اس وقت کے وہاں وزیر اعلٰی اور بعد میں بھارت کے وزیر اعظم بننے والے نریندر مودی اس کے واقعے اور گلبرگ سوسائٹی کے متاثرین کی پولیس کے بر وقت نہ پہنچ کر مدد کرنے کے لیے ذمے دار قرار دیا۔ تاہم اس الزام کو سپریم کورٹ کی جانب سے متعین خصوصی تحقیقاتی ٹیم نے 2008ء میں خارج کر دیا۔ ذکیہ نے اس فیصلے کے خلاف نظر ثانی کی درخواست دائر کی تھی جو ہائی کورٹ میں زیر دوران ہے۔

سوانح 
احسان جعفری کی پیدائش 1929ء میں برہانپور میں ہوئی جو موجودہ مدھیہ پردیش میں واقع ہے۔ ان کے والد کا نام ڈاکٹر اللہ بخش تھا۔ 1935ء میں احسان احمد آباد کا رخ کیے اور انہوں نے آر سی کمرشیل ہائی اسکول میں ابتدائی تعلیم مکمل کی۔

بعد میں وہ ترقی پسند مدیروں کی انجمن کے معتمد عمومی منتخب ہوئے۔ اسی دوران وہ قانون کی ڈگری مکمل کیے اور احمد آباد میں اٹارنی کے طور پر کام کرنے لگے تھے۔ 

1960ء میں احسان اندرا گاندھی کی زیر قیادت کانگریس پارٹی میں شمولیت اختیار کیے اور وہ 1972ء تک شہر کی اکائی کی صدارت کر رہے تھے۔ 1977ء میں ایمرجنسی کے بعد وہ چھٹی لوک سبھا میں رکن پارلیمان منتخب ہوئے، جب پارٹی چو طرف سے اپنی بنیادیں کھو چکی تھی اور بیشتر ریاستوں میں بری طرح سے ہار چکی تھی۔ اس کے بعد سے وہ پارٹی میں فعال رہے اور گجرات میں کانگریس کے تنظیمی ڈھانچے میں کئی کلیدی تنظیمی عہدوں پر فائز رہے۔

مزید دیکھیے 
 گجرات فسادات (2002ء)

حوالہ جات 

1929ء کی پیدائشیں
2002ء کی وفیات
ایشیا میں 2002ء میں قتل
برہانپور کی شخصیات
بیسویں صدی کے بھارتی قانون دان
بھارت میں 2000ء کی دہائی میں قتل
چھٹی لوک سبھا کے ارکان
گجرات (بھارت) سے لوک سبھا کے ارکان
گجرات فسادات، 2002ء
گجرات، بھارت سے انڈین نیشنل کانگریس کے سیاست دان
مقتول بھارتی سیاست دان
ہندوستانی شیعہ شخصیات
2002ء میں بھارت میں جرائم
گجرات (بھارت) میں مقتول شخصیات
انڈین نیشنل کانگریس (یو) کے سیاست دان
ویکی ڈیٹا سے مطابقت رکھنے والی مختصر تفصیل
بھارتی مقتولین